Sednoïde

[duimnael|275px|[Sedna, die eerste bekende sednoïde en die liggaam waarna hulle genoem is.]]

’n **Sednoïde** of **sednoïed** is ’n trans-Neptunus-voorwerp (TNV} met ’n perihelium van groter as  en ’n halwe lengteas van groter as . Net drie voorwerpe van dié populasie is bekend: 90377 Sedna,  en Leleākūhonua, maar daar is vermoedelik baie meer. Al drie het ’n perihelium van groter as . 

Hierdie voorwerpe lê anderkant ’n oënskynlik amper leë gaping in die Sonnestelsel wat by sowat 50&nbsp;AE begin en het geen noemenswaardige wisselwerking met die planete nie. Sommige sterrekundiges soos Scott Sheppard beskou sednoïdes as binneste Oortwolkvoorwerpe (OWV's), hoewel die binneste Oortwolk, of Hillswolk, oorspronklik geraam is op ’n afstand van verder as 2&nbsp;000&nbsp;AE, anderkant die afeliums van die drie bekende sednoïdes.

## Ongewone wentelbane
Die sednoïdes se wentelbane kan nie verduidelik word aan die hand van versteurings deur die groot planete of wisselwerkings met die galaktiese getye nie. Hul huidige elliptiese wentelbane kan deur verskeie hipoteses verduidelik word:

# Die voorwerpe se wentelbane en periheliums kon "gelig" gewees het deur ’n verbybewegende, nabygeleë ster toe die Son nog in sy skeppingsterreswerm was.
# Hul wentelbane kon versteur gewees het deur ’n nog onbekende planeet anderkant die Kuipergordel, soos die hipotetiese Planeet Nege.
# Hulle kon aangetrek gewees het vanaf verbybewegende sterre, heel waarskynlik in die Son se skeppingsterreswerm.

## Bekende lede
Op 10 November 2015 is aangekondig V774104 is ’n derde kandidaatsenoïde. Hy is egter net twee weke lank waargeneem, wat te kort is om selfs te weet of sy perihelium buite Neptunus se invloed is. Op 1&nbsp;Oktober 2018 is aangekondig Leleākūhonua het ’n halwe lengteas van 1&nbsp;094&nbsp;AE. Met ’n afelium van 2&nbsp;123&nbsp;AE is die voorwerp verder as Sedna.

## Teoretiese populasie
Voorgestelde meganismes vir Sedna se ongewone wentelbaan sal ook betrekking hê op die struktuur en dinamika van enige groter populasie. As ’n planeet anderkant Neptunus verantwoordelik is, sal alle soortgelyke voorwerpe rofweg dieselfde perihelium (≈80&nbsp;AE) hê. As Sedna uit ’n ander planeetstelsel aangetrek is wat in dieselfde rigting as die Sonnestelsel draai, sal die hele populasie wentelbane met ’n relatief klein helling en ’n halwe lengteas van tussen 100 en 500&nbsp;AE hê. As dit in die teenoorgestelde rigting draai, sal twee populasies vorm, een met ’n klein en een met ’n groot helling. Die versteurings van verbybewegende sterre sal ’n groot verskeidenheid periheliums en hellings veroorsaak, elk afhangende van die aantal en hoek van sulke wisselwerkings.

As nog sulke voorwerpe gevind word, sal dit help bepaal watter scenario die waarskynlikste is. In ’n opname in 2007-2008 deur Brown, Rabinowitz en Schwamb is probeer om nog lede van Sedna se hipotetiese populasie op te spoor. Hoewel die opname sensitief was vir beweging tot by 1&nbsp;000&nbsp;AE en die moontlike dwergplaneet 225088 Gonggong ontdek is, is geen nuwe sednoïdes opgespoor nie.

Ná die ontdekking van Leleākūhonua het Sheppard et al. afgelei dit beteken daar is sowat 2&nbsp;miljoen binneste Oortwolkvoorwerpe groter as 40&nbsp;km breed, met ’n totale massa van  (verskeie kere die massa van die Asteroïdegordel).

## Verwysings
## Eksterne skakels
* "New icy body hints at planet lurking beyond Pluto"
*15px Hierdie artikel is vertaal uit die Engelse Wikipedia